Subject: Vs: Kommentaaripalve
From: "Kristi Sarap" <[email-masked]>
To: <[email-masked]>
Date: Wed, 7 Jan 2026 11:06:57 +0200

Tere!

Ravimiameti poolt vastab sisse-ja väljaveo järelevalve büroo juhataja
Marko Tiisler.

„Eelmisel hooajal turustati Eestis kolme müügiloa hoidja poolt suukaudselt
manustatavat oseltamiviiri kokku 38 0000 pakendit.

Käesoleval hooajal on müügiloa hoidjad ravimite Ebilfumin ja Tamiflu 75 mg
kõvakapslite tarnemahuks prognoosinud kokku ligikaudu 64 000 pakendit,
millest Tervisekassa viimastel andmetel on ca kolmandik patsientidele
väljastatud. Pisut vähem kui kolmandik kogusest on veel Eestisse
saabumata, müügiloa hoidjate kinnitusel toimuvad tarned jaanuarikuu
jooksul. Ülejäänud osa ravimivarust asub apteekides, haiglaapteekides ja
hulgimüüjate juures.

Küll näeme, et praeguseks väljastatud ravimite kogus ületab varasemate
hooaegade oseltamiviiri kasutamise tempot ning tavapäraselt kõige suurema
haigestumusega kuud on veel ees.

Ravimiamet toetab perearstide seisukohti ravimi väljakirjutamise osas. Iga
arst peab hindama väljakirjutamise otstarbekust, pidades silmas, et
eelkõige on oluline tagada riskirühma kuuluvate patsientide ravi ning
suure kokkupuuteriski korral profülaktika.

Riskigruppi kuuluvad:

•            6 kuu kuni 7-aastased lapsed (k.a),

•            7-18-aastased lapsed, kes kuuluvad terviseseisundi tõttu
gripi riskirühma (lapsed ja noorukid, kellel on südame ja veresoonkonna
haigused, onkoloogilised haigused, immuunpuudulikkus, diabeet või
obstruktiivne kopsuhaigus),

•            lapseootel naised,

•            60-aastased ja vanemad inimesed,

•            üld- ja erihoolekande teenusel ning kogukonnas elamise
teenusel olevad inimesed.“

Ikka head

Kristi Sarap

Ravimiameti kommunikatsiooninõunik

[email-masked] <mailto:[email-masked]>

Saatja: Madis Filippov <[email-masked]>
Saatmisaeg: teisipäev, 6. jaanuar 2026 12:30
Adressaat: RA Kommunikatsioon <[email-masked]>
Teema: Kommentaaripalve

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Kirjutan tervishoiutöötajate portaalist Med24. Palun kommentaari Tamiflu
nappuse teemale (
<https://www.err.ee/1609901929/perearstide-juht-hoiatab-gripiravim-tamiflu
-nappuse-eest>
https://www.err.ee/1609901929/perearstide-juht-hoiatab-gripiravim-tamiflu-
nappuse-eest). Perearstide seltsi juhatuse liige Alina Terep hoiatas, et
Tamiflu niivõrd hoogsa väljakirjutamise tagajärjel võib Eestis tekkida
selle defitsiit ning tema soovitusel tuleks seda välja kirjutada ainult
riskirühmadesse kuuluvatele inimestele. Palun Ravimiameti kommentaari -
kui kriitiline on teie andmetel praegu Tamiflu varude seis Eestis? On
selle ravimi varud ja vajadus praegusel hooajal olnud kuidagi varasemast
erinev? Millised on teie soovitused perearstidele?

Kõike head soovides

Madis Filippov

Med24 toimetaja

Celsius Healthcare

Olevimägi 16, Tallinn 10123

Tel (+372) 56694218

E-mail  <mailto:[email-masked]> [email-masked]

 <http://www.celsius.ee/> www.celsius.ee

Parem tervishoid läbi parema kommunikatsiooni